**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

 **POSĖDŽIO PROTOKOLAS**

2021-07-09 Nr. TAR-80

Posėdis vyko 2021-07-01. Pradžia 15.00 val.

Posėdžio pirmininkė– Laima Juknienė.

Posėdžio sekretorė – Marija Petrulienė.

2. SVARSTYTA. Vietinės rinkliavos už leidimo organizuoti komercinius renginius Klaipėdos miesto savivaldybei priklausančiose ar valdytojo teise valdomose viešojo naudojimo teritorijose išdavimą nuostatų patvirtinimas.

Pranešėjas M. Poimanskis teigė, kad Tarybos sprendimo projektas parengtas atsižvelgiant į pasikeitusį teisinį reglamentavimą bei į Vyriausybės atstovų įstaigos vyriausybės atstovo Klaipėdos ir Tauragės apskrityse siūlymą svarstyti Tarybos 2000-12-21 sprendimu Nr.229 patvirtintų Vietinės rinkliavos nuostatų su vėlesniais pakeitimais pakeitimo klausimą (2021-03-09 teikimas Nr. TR4-13(5.4E) „Dėl Klaipėdos miesto savivaldybės tarybos 2000-12-21 sprendimo Nr.229 pakeitimo“). Sprendimo projektas parengtas vadovaujantis Lietuvos Respublikos vietos savivaldos įstatymo ir Lietuvos Respublikos rinkliavų įstatymo nuostatomis. Vietinės rinkliavos už leidimo organizuoti komercinius renginius Klaipėdos miesto savivaldybei (toliau – Savivaldybė) priklausančiose ar valdytojo teise valdomose viešojo naudojimo teritorijose išdavimą nuostatai (toliau – Nuostatai) atitiks Lietuvos Respublikos rinkliavų įstatymo nuostatas.

N. Puteikienė siūlė išbraukti iš Nuostatų 7 punkto rinkliavos tipus „Bet kokio dydžio renginys“ ir „filmavimas“, bei 16.1 „miesto ar valstybinės reikšmės ir socialinio pobūdžio renginiams“ ir 16.4 „savivaldybės ir valstybės įstaigų renginiams“ papunkčius.

L. Juknienė siūlė balsavimu apsispręsti dėl N. Puteikienės siūlymo (BALSUOTA: už – 5 (L. Juknienė, R. Didžiokas, N. Puteikienė, J. Simonavičiūtė, R. Idzelevičius), susilaikė – 0, prieš – 0). Siūlymui pritarė, bendru sutarimu.

L. Juknienė siūlė balsavimu apsispręsti dėl sprendimo projekto (BALSUOTA: už – 5 (L. Juknienė, R. Didžiokas, N. Puteikienė, J. Simonavičiūtė, R. Idzelevičius), susilaikė – 0, prieš – 0). Sprendimo projektui pritarė, bendru sutarimu.

NUTARTA:

2.1. Pritarti sprendimo projektui;

2.2. Siūlyti išbraukti iš Nuostatų 7 punkto rinkliavos tipus „Bet kokio dydžio renginys“ ir „filmavimas“, bei 16.1 „miesto ar valstybinės reikšmės ir socialinio pobūdžio renginiams“ ir 16.4 „savivaldybės ir valstybės įstaigų renginiams“ papunkčius.

Posėdžio pirmininkė Laima Juknienė

Posėdžio sekretorė Marija Petrulienė